漢世文帝時，《爾雅》已列學官，并《論語》《孟子》《孝經》為「傳記博士」，諸治經者，皆須通之乃可進學。漢武時，已有犍為文學者，為之作註，至晉郭璞，明於文字，又喜博物，乃作《爾雅註》，大行於世。唐時，入於「十三經」中，始列經部，宋邢昺為《爾雅註》作疏，入「十三經註疏」。後又有清郝懿行作《爾雅義疏》，邵晉涵著《爾雅正義》，近人周祖谟之《爾雅校箋》。諸書仿《爾雅》而作者，亦不鮮矣。《孔叢子》書中，有《小爾雅》，後漢作《釋名》，或稱「逸雅」，又有《廣雅》、《埤雅》者，統曰「五雅」或「諸雅」。《爾雅》一學，遂為專門，稱為「雅學」。後世「小學」之名物訓詁之學者，亦以此為端。